**Szombathely Megyei Jogú Város Önkormányzata Közgyűlésének**

**33/2021. (X.5.) önkormányzati rendelete**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. mellékletében kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva a következőket rendeli el:

**1. §**

(1) A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet (a továbbiakban: Rendelet) 3. § a) pont ad) alpontja helyébe a következő rendelkezés lép:

*(E rendelet alkalmazásában:   
Átmeneti szállás: azon kérelmező számára ideiglenes jelleggel biztosított szállás,)*

„*ad)* aki rendkívüli szociális krízishelyzetbe került, és kérelmező, valamint a vele együttköltöző személyek nem rendelkeznek vagyonnal, amit az ingatlanügyi hatóság által kiállított ingatlantulajdon fennállásáról szóló hatósági bizonyítvánnyal igazol. Nem számít vagyonnak az a kérelmező által lakott, az általános forgalmi adóról szóló 2007. évi CXXVII. törvény 259. § 12. pontja szerinti lakóingatlan, amelyre az ingatlanügyi hatóság az árverés kitűzésének tényét feljegyezte.”

(2) A Rendelet 3. § f) pontja helyébe a következő rendelkezés lép:

*(E rendelet alkalmazásában:)*

„*f)* Vagyon: a szociális igazgatásról és szociális ellátásokról szóló 1993. évi III. törvény (a továbbiakban: Szt.) 4. § (1) bekezdés b) pontjának megfelelő, az általános forgalmi adóról szóló 2007. évi CXXVII. törvény 259. § 12. pontja szerinti lakóingatlan***,*** ideértve azt a lakóingatlant is, amelyben a kérelmező, pályázó lakik.”

**2. §**

A Rendelet 45. § (2) bekezdés a) pontja helyébe a következő rendelkezés lép:

*(Az (1) bekezdésen kívül a MOP-Házban történő elhelyezésre jogosult az is, akinél az alábbi feltételek együttesen fennállnak:)*

„a) Szombathelyen felsőoktatási intézmény nappali vagy levelező tagozatán aktív hallgatói jogviszonnyal rendelkezik,”

**3. §**

A Rendelet 73. § (4) bekezdés a) pontja helyébe a következő rendelkezés lép:

*[Az (1) bekezdésben meghatározott feltételek fennállása esetén sem jogosult lakbértámogatásra:]*

„*a)* aki, illetve a vele együtt élő személyek bármelyike az Szt. 4. § (1) bekezdés b) pontja szerinti ingatlanvagyonnal rendelkezik,”

**4. §**

A Rendelet 78. § (1) bekezdés d) pontja helyébe a következő rendelkezés lép:

*(Bérleti díj támogatást igényelhet, akinél az alábbi feltételek együttesen fennállnak:)*

„*d)* a lakásban együtt élő személyek egyike sem rendelkezik az Szt. 4. § (1) bekezdés b) pontja szerinti ingatlanvagyonnal.”

**5. §**

A Rendelet 45. § (1) bekezdés nyitó szövegrészében a „35” szövegrész helyébe a „40” szöveg lép.

**6. §**

Ez a rendelet a kihirdetését követő napon lép hatályba.

**(: Dr. Nemény András:)** **(: Dr. Károlyi Ákos :)**

**polgármester** **jegyző**

A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.

Szombathely, 2021. október 5.

**/: Dr. Károlyi Ákos :/**

**jegyző**